CELEX: 62014TN0463
Language: da
Date: 2014-06-24 00:00:00
Title: Sag T-463/14: Sag anlagt den 24. juni 2014 — Österreichische Post mod Kommissionen

8.9.2014   
            
            
               DA
            
            
               Den Europæiske Unions Tidende
            
            
               C 303/44
            
         Sag anlagt den 24. juni 2014 — Österreichische Post mod Kommissionen
   (Sag T-463/14)
   2014/C 303/52
   Processprog: tysk
   
      Parter
   
   
      Sagsøger: Österreichische Post AG (Wien, Østrig) (ved advokaterne H. Schatzmann, J. Bleckmann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse i sag C(2014) 2093 annulleres i det omfang, direktiv 2004/17/EF fortsat skal finde anvendelse på indgåelse af kontrakter for de posttjenester, som ikke er nævnt i gennemførelsesafgørelsens artikel 1, og for hvilke sagsøgeren har anmodet om en undtagelse i henhold til artikel 30, stk. 6, i direktiv 2004/17/EF.
            
         
               —
            
            
               Subsidiært, hvis en delvis anfægtelse af den anfægtede afgørelse efter Rettens opfattelse må afvises eller ikke er mulig, annulleres gennemførelsesafgørelsen i sin helhed.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort gældende, at den anfægtede afgørelse med hensyn til de i afgørelsens artikel 1 ikke omfattede posttjenester er retsstridig i henhold til artikel 263, stk. 2, TEUF, idet Kommissionen ved en urigtig anvendelse og fejlagtig fortolkning af direktiv 2004/17/EF har tilsidesat EU-retten. Sagsøgeren har i den forbindelse i det væsentlige gjort gældende, at de posttjenester, som sagsøgeren leverer, i tilstrækkelig grad er undergivet direkte konkurrencevilkår, således at forudsætningerne for en undtagelse i henhold til artikel 30, stk. 1, i direktiv 2004/17 foreligger. Sagsøgeren har også gjort gældende, at Kommissionen har anvendt de i EU-retten og retspraksis fastlagte kriterier og fremgangsmåder for markedsafgrænsning forkert. Sagsøgeren har endvidere gjort gældende, at væsentlige formforskrifter er blevet tilsidesat, idet Kommissionen har undladt at give en tilstrækkelig begrundelse for sin afgørelse.
   Endelig har sagsøgeren gjort gældende, at Kommissionen har tilsidesat almindelige processuelle grundrettigheder, idet den ved at undlade at tage stilling til indholdet af sagsøgerens anbringender og de af sagsøgeren fremlagte beviser har tilsidesat sagsøgerens ret til kontradiktion.